Επίδραση της χωλότητας στο γεννητικό σύστημα των αγελάδων γαλακτοπαραγωγής στη διάρκεια της λοχείας και ανταπόκρισή του σε πρωτόκολλο συγχρονισμού των ωοθυλακιορρηξιών με βάση την προγεστερόνη
Creators: name: Πραξιτέλους, Αναστασία Α.
Publisher: name: Aristotle University of Thessaloniki
Year: 2023
Subjects: Αγελάδες γαλακτοπαραγωγής
Χωλότητα
Γονιμότητα
Ενεργειακό ισοζύγιο
Dairy cattle
Lameness
Fertility
Energy status

description: Στην παρούσα μελέτη διερευνήθηκε η επίδραση της χωλότητας στην εξέλιξη της λοχείας και τη λειτουργία του γεννητικού συστήματος στις αγελάδες γαλακτοπαραγωγής. Επιπλέον, μελετήθηκε η ανταπόκριση των ωοθηκών των αγελάδων με χωλότητα κατά την έναρξη της αναπαραγωγικής περιόδου σε δύο διαφορετικά πρωτόκολλα συγχρονισμού των ωοθυλακιορρηξιών, ενός τυπικού, και ενός βασισμένου στη χρήση προγεστερόνης. Παράλληλα διερευνήθηκαν οι τυχόν αλληλεπιδράσεις της χωλότητας με το αρνητικό ενεργειακό ισοζύγιο ως προς τα αποτελέσματα αυτά. Για τη διευρεύνηση των ζητουμένων εκτελέστηκαν δύο μελέτες. Στην πρώτη μελέτη επιλέχθηκαν 47 αγελάδες (αγελάδες με χωλότητα, n=22), οι οποίες τέθηκαν υπό παρακολούθηση κατά το διάστημα 10 ημέρες πριν από τον αναμενόμενο τοκετό (ante partum, ap) έως και 50 ημέρες μετά από αυτόν (post partum, pp). Στο διάστημα από τον τοκετό έως την ημέρα 50 pp μελετήθηκε με βραχιόνια ψηλάφηση και χρήση υπερήχου η παλινδρόμηση του γεννητικού συστήματος (μέτρηση της διαμέτρου του τραχήλου και του πρώην κυοφορούντος κέρατος της μήτρας) και καταγράφηκαν οι σχηματισμοί των ωοθηκών. Στη δεύτερη μελέτη επιλέχθηκαν 79 αγελάδες που τέθηκαν υπό παρακολούθηση από την ημέρα 28±5 pp έως την ημέρα 85±5 pp. Οι αγελάδες με χωλότητα (n=52) κατανεμήθηκαν με τυχαιοποίηση σε δύο ομάδες προσυγχρονισμού, μία με χρήση ενδοκολπικής συσκευής βραδείας αποδέσμευσης προγεστερόνης (PRID®) για 7 ημέρες (ομάδα LP, Lame-Progesterone) και μία με δύο εγχύσεις προσταγλανδίνης F2α σε διάστημα 14 ημερών (ομάδα LC, Lame-Control, n=26). Ταυτόχρονα συγκροτήθηκε μία τρίτη ομάδα ελέγχου αγελάδων χωρίς χωλότητα στις οποίες εφαρμόστηκε ο προσυγχρονισμός της ομάδας LC (ομάδα C, Control, n=27). Σε όλες τις ομάδες ακολούθησε συγχρονισμός των ωοθυλακιορρηξιών (Ovsynch). Σε όλα τα ζώα διενεργήθηκε παράλληλα με την υπερηχοτομογραφική εξέταση των ωοθηκών και αιμοληψία για τον προσδιορισμό της συγκέντρωσης της προγεστερόνης στο αίμα, στα χρονικά σημεία των παρεμβάσεων. Tο ενεργειακό ισοζύγιο όλων των αγελάδων ελέγχθηκε με τον προσδιορισμό της συγκέντρωσης του β-υδροξυβουτυρικού οξέος (BHBA) και των μη εστεροποιημένων λιπαρών οξέων (NEFA) στον ορό του αίματος. Οι αγελάδες με χωλότητα είχαν χαμηλότερο ποσοστό ωοθυλακιορρηξίας έως την ημέρα 50 pp (63,6% έναντι 88%, p=0,05, αντίστοιχα) και ανάλογα υψηλότερα ποσοστά ατρησίας ή κύστης την ημέρα 50 pp (36,4% έναντι 12%, p=0,05, αντίστοιχα) σε σύγκριση με τις αγελάδες χωρίς χωλότητα. Επίσης, οι αγελάδες με χωλότητα εμφάνισαν καθυστέρηση της παλινδρόμησης του τραχήλου και του πρώην κυοφορούντος κέρατος σε σύγκριση με τις αγελάδες χωρίς χωλότητα (p=0,0003 και p=0,02, αντίστοιχα), είχαν χειρότερες αναπαραγωγικές επιδόσεις και είχαν υψηλότερα ποσοστά πρόωρης απομάκρυνσης από την εκτροφή. Οι αγελάδες με χωλότητα είχαν αυξημένες συγκεντρώσεις NEFA σε σχέση με τις αγελάδες χωρίς χωλότητα και στις δύο μελέτες. Το αρνητικό ενεργειακό ισοζύγιο επέδρασε αυτόνομα και αθροιστικά στην παλινδρόμηση του γεννητικού συστήματος, την επανέναρξη της ωοθηκικής λειτουργίας και την μετέπειτα αναπαραγωγική λειτουργία. Οι αγελάδες αρνητικό ενεργειακό ισοζύγιο και συνυπάρχουσα χωλότητα είχαν τις ισχυρότερες επιπτώσεις στην αναπαραγωγική τους λειτουργία, ενώ οι αθροιστικές επιδράσεις των αυξημένων συγκεντρώσεων NEFA και της χωλότητας ήταν εντονότερα εμφανείς πλησίον του τοκετού. Τέλος, τα ορμονικά πρωτόκολλα συγχρονισμού ήταν επωφελή για τις αγελάδες με χωλότητα, καθώς οδήγησαν στην ομαλοποίηση της ωοθηκικής λειτουργίας των αγελάδων με χωλότητα. Η θετική αυτή επίδραση ήταν ανεξάρτητη από το είδος του προσυγχρονισμού που εφαρμόστηκε (με χρήση προγεστερόνης ή χωρίς).
description: The aim of the study was to investigate the effect of lameness on the involution of the reproductive tract and the resumption of ovarian cyclicity in dairy cows during puerperium. In addition, the responsiveness of the ovaries of lame cows at the onset of the breeding period to two different estrus synchronization treatment regimens, one standard, and one based on the use of progesterone, was studied. At the same time, any interactions of lameness with negative energy balance in relation to these effects were investigated. Two experiments were performed to address these issues. In experiment A, 47 cows (lame cows, n=22) were enrolled and monitored between 10 days before expected calving (ante partum, ap) and 50 days after calving (post partum, pp). Transrectal palpation and ultrasonography (measuring of the cervical diameter and the diameter of the formerly pregnant uterine horn) were conducted to assess the involution of the reproductive tract after calving and till the end of the experimental period. Similarly, ovarian structures were recorded. In Experiment B, 79 cows were enrolled and monitored from day 28±5 pp to day 85±5 pp. Lame cows (n=52) were blocked by lameness severity and were randomly allocated to an estrous synchronization treatment regimen including seven days of progesterone supplementation (Progesterone Releasing Intravaginal Device, PRID®) (group LP, n=26) or with an administration of PGF2α twice, 14d apart (group LC, n=26). Non-lame cows served as controls (group C, n=27) and the same treatment regimen was imposed as that for group LC. Twelve days after estrous presynchronization, an Ovsynch treatment regimen and timed AI were imposed. Βlood sampling for the detection of progesterone concentrations were used parallelly to ultrasonography in the time points of interventions, whereas β-hydroxybutyrate (BHBA) and non-esterified fatty acids (NEFA) were used to assess the energy status. Lame cows had lower ovulation rate at day 50 pp (63.6% vs. 88%, p=0.05, resp.) and correspondingly higher rates of atresia or cyst on day 50 pp (36.4% vs. 12%, p=0.05, resp.) compared to healthy cows. Additionally, lame cows showed a delayed involution of the reproductive tract, i.e. of the cervix and the formerly pregnant uterine horn, compared to control cows (p=0.0003 and p=0.02, resp.), as well as reduced reproductive performance and higher culling rates. Lame cows had higher NEFA concentrations compared to healthy cows in both experiments. Negative energy status affected both synergistically and autonomously the uterine involution, the ovarian resumption and the reproductive performance of the cows. Lame cows with elevated NEFA concentrations suffered the strongest negative impact on their reproductive performance, when this occurred in the period close after calving. Finally, treatment regimens for the synchronization of ovulation seem to be efficient at resuming ovarian cyclicity, irrespective of the type of presynchronization treatment regimen applied.